laion/Wikipedia-Exotic huggingface dataset:
Lõuna-Kuramaa piirkond

Lõuna-Kuramaa piirkond (läti Dienvidkurzemes novads) on 1. järgu haldusüksus (piirkond) Lätis. Piirkond moodustati 2021. aastal, kui endised Pāvilosta, Aizpute, Grobiņa, Durbe, Priekule, Vaiņode, Rucava ja Nīca piirkonnad ühiseks omavalitsuseks ühendati. Tekkinud uus omavalitsus vastab pindalalt endisele Liepāja rajoonile. Piirkonna halduskeskuseks on Grobiņa linn. Aizpute Durbe Grobiņa Pāvilosta Priekule Aizpute vald (Aizputes pagasts) Bārta vald (Bārtas pagasts) Bunka vald (Bunkas pagasts) Cīrava vald (Cīravas pagasts) Dunalka vald (Dunalkas pagasts) Dunika vald (Dunikas pagasts) Durbe vald (Durbes pagasts) Embūte vald (Embūtes pagasts) Gavieze vald (Gaviezes pagasts) Gramzda vald (Gramzdas pagasts) Grobiņa vald (Grobiņas pagasts) Kalēti vald (Kalētu pagasts) Kalvene vald (Kalvenes pagasts) Kazdanga vald (Kazdangas pagasts) Laža vald (Lažas pagasts) Medze vald (Medzes pagasts) Nīca vald (Nīcas pagasts) Otaņķi vald (Otaņķu pagasts) Priekule vald (Priekules pagasts) Rucava vald (Rucavas pagasts) Saka vald (Sakas pagasts) Tadaiķi vald (Tadaiķu pagasts) Vaiņode vald (Vaiņodes pagasts) Vecpilsi vald (Vecpils pagasts) Vērgale vald (Vērgales pagasts) Virga vald (Virgas pagasts) Reģionu, novadu, pilsētu un pagastu kopējā un sauszemes platība gada sākumā, vaadatud 31.07.2024. Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā), vaadatud 19.06.2024. Lõuna-Kuramaa piirkonna koduleht
Kooli (perekonnanimi)

Kooli on eesti perekonnanimi. 2022. aasta 1. jaanuari seisuga oli Eestis perekonnanimi Kooli 27 inimesel: 16 mehel ja 11 naisel. Perekonnanimede levikult oli Kooli meeste puhul 7873. kohal ja naiste puhul 12177. kohal. Perekonnanime Kooli kandja oli keskmiselt 39 aasta vanune (mediaanvanus on 36). Nimi oli kõige sagedasem Lääne-Viru maakonnas, kus sellist nime kandis maakonna 10 000 elaniku kohta keskmiselt 1,20 inimest. 19. sajandi algul pandi pärisorjusest vabastamise käigus Tartumaal Kodavere kihelkonna Pala ja Tartu-Maarja kihelkonna Raadi mõisavallas ning Viljandimaal Põltsamaa kihelkonna Adavere, Pärnumaal Audru kihelkonna Jõõpre ja Järvamaal Anna kihelkonna Purdi mõisavaldades talupoegadele nimeks Koli ja Kohli (normaalkuju Kooli) . Nimede eestistamise käigus loobuti 1937. aastal nimest Subka ja 1940. aastal Kredemann ning uueks nimeks võeti Kooli. Piret Kooli, eesti ajakirjanik (1970–) Rain Kooli, eesti ajakirjanik (1971–) Renee Kooli, eesti andmestrateeg (1986–) Statistikaamet: Nimede statistika (vaadatud 30.08.2022) Onomastika andmebaas. Nimede panemine (algne nimekuju): Kooli. Onomastika andmebaas. Nimede eestistamine: (uus nimekuju): Kooli. Kooli statistikaameti andmebaasis
Vadim Želnin

Vadim Želnin (12. veebruar 1909 Peterburi – 3. mai 1996 Vellavere) oli eesti põllumajandustegelane, nutriakasvatuse propageerija ja ilmaennustaja. Ta sai tuntuks oma legendaarsete sea põrnast ja muudest mitteteaduslikest alustest lähtuvate ilmaennustustega, mis tihti läksid täppi. Lisaks nutriakasvatuse praktiseerimisele ja propageerimisele oli ta tuntud ka omapäraste loomaaretuseksperimentide tegijana. Näiteks paaritas ta kolhoosi sigu metssigadega ja arvatavasti ka koduparte sinikaelpartidega. Vadim Želnin lõpetas 1928. aastal Valga Vene gümnaasiumi. Seejärel õppis ta Tartu Ülikooli põllumajandusteaduskonnas (lõpetas 1938) ja Tartu Riikliku Ülikooli loodusteaduskonnas (lõpetas 1945). Aastatel 1945–1949 töötas ta TRÜ entomoloogia kateedri vanemassistendina. Aastatel 1950–1952 oli TRÜ zooloogiamuuseumi juhataja ja bioloogiajaama vanemassistent. Aastatel 1955–1970 oli Vellavere kolhoosi esimees ja 1971–1976 Vellavere kolhoosi nutriafarmi juhataja. "Ornitoloogilisi vaatlusi Peipsi läänerannikult 1938. aasta suvel = Ornitological observations on the western shore of the lake of Peipsi in summer 1938", Tartu, 1941 "Nutriakasvatuse kogemusi Vellaveres". Valgus, Tallinn, 1978 "Läbi aastaaegade" (fenoloogilised vaatlused). Toimetanud Jaan Eilart. Valgus, Tallinn, 1985 Lisaks ilmus temalt ajakirjades ja ajalehtedes rohkesti artikleid ornitoloogia alalt, linnu- ja loomakasvatusest ning tõuaretusest. Loomakasvatusinstituudi teadusnõukogu liige 1965 Eesti Looduskaitse Seltsi auliige Tema vend Georgi (Georg) Želnin (ru:Желнин, Георгий Александрович) (1910–1985) oli geodeet, füüsika-matemaatikakandidaat (1951), Eesti NSV teeneline teadlane (1976). Kuulus ilmatark oli küll ülikoolis loodusteadusi õppinud, kuid kurioossel kombel just meteoroloogiaeksamil mitu korda läbi kukkunud. Ükskord pannud Želnin ilmaennustusega kõvasti mööda. Eksimist põhjendanud ta ise nii: “Vana mees vaatas seapõrna kogemata valest otsast.” Rein Raudvere. Piibuga mees tegi Vellavere kuulsaks. Maaleht, 12.02.2009. (Digaris) Eesti Looduskaitse Seltsi veebileht. Auliikmed. Vaadatud 05.12.2020. Rein Raudvere. Juhtub ka parimatel: tige põllumees lubas Želnini piibu puruks lüüa, kuna kogu hein oli vihma alla jäänud. Maaleht, 28.04.2019. Kalju Lomp, "Ilmatark" (Vadim Želnini elust), Tartu 1997 Nasta Pino, "Igavesti ilusad ilmad" (Postimees, 7. mai 1996) Anu Jõesaar, "Ilmataat lahkus looduse vaikses leinas" (Eesti Päevaleht, 9. mai 1996)
Frauental an der Laßnitz

Frauental an der Laßnitz on vald (Marktgemeinde) Austrias Steiermargi liidumaal Deutschlandsbergi ringkonnas. Selle territooriumil asub praegu ehitatava 33 km pikkuse raudteetunneli, Koralmtunneli idapoolne sissepääs. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Groß Sankt Florian

Groß Sankt Florian on vald (Marktgemeinde) Austrias Steiermargi liidumaal Deutschlandsbergi ringkonnas. See asub Austria lõunaosas Sloveenia piiri lähedal ligikaudu 35 km Grazist. Piirkonna populaarsete vaatamisväärsuste hulka kuuluvad romaani stiilis kirik 11. sajandist ja tulekaitsemuuseum. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Koolmeister (perekonnanimi)

Koolmeister on eesti perekonnanimi. 2022. aasta 1. jaanuari seisuga oli Eestis perekonnanimi Koolmeister 74 inimesel: 34 mehel ja 40 naisel. Perekonnanimede levikult oli Koolmeister meeste puhul 3336. kohal ja naiste puhul 3047. kohal. Koolmeister oli kõige levinum perekonnanimi vanuserühmas 5–9 aastat, kus neid oli 10 000 elaniku kohta 0,75. Nimi oli kõige sagedasem Hiiu maakonnas, kus sellist nime kandis maakonna 10 000 elaniku kohta keskmiselt 5,23 inimest. 19. sajandi algul pandi pärisorjusest vabastamise käigus Saaremaal Valjala, Pöide ja Kärla kihelkonna, Virumaal Jõhvi ja Vaivara kihelkonna, Tartumaal Sangaste kihelkonna ning Läänemaal Emmaste kihelkonna mõisavaldades talupoegadele 9 korral nimeks Koolmeister, Kolmeister, Koelmeister ja Kolmester (normaalkuju Koolmeister). Indrek Koolmeister, Eesti riigikohtunik (1949–) Richard Koolmeister, eesti vaimulik (1905–1981) Mihkel Koolmeister, eesti kommunist (1893–1919) Statistikaamet: Nimede statistika (vaadatud 30.08.2022) Onomastika andmebaas. Nimede panemine (algne nimekuju): Koolmeister. Koolmeister statistikaameti andmebaasis
Lukustustangid

Lukustustangid on näpitsad, mida on võimalik lukustada soovitud asendis. Lukustustange on erinevate otste, kuju ja suurusega, lisaks on tangidel ka vabastushoob tangide asendist vabastamiseks. Esimesed lukustustangid või selle eelkäijad leiutas William S. Petersen Ameerika Ühendriikides Nebraska osariigis De Wittis 1924. aastal. Lukustustangide tööpõhimõte on detailile kinnitumine nii, et pole vajadust tangidel pidevat survet avaldada. Tangide keskosast jõuõla rakendamisel ja kruviga õige asendi reguleerimise põhimõttel on võimalik detail kinnitada tangide haardesse pidevat survet avaldamata. Tangide haardest vabastamiseks on lisahoob, mida tõmmates vähendatakse survet detaili ja tangide vahel ning detail vabastada. "Vise Grip". 20.06.2010. Originaali arhiivikoopia seisuga 22.01.2022. Vaadatud 22.06.2022. "Wrench with Vise Like Grip Keeps Work from Slipping". 01.09.1935. Vaadatud 22.06.2022.
Kokošnik (arhitektuur)

Kokošnik (vene keeles кокошник vanavene sõnast кокошь 'kana') on Venemaa 16.–17. sajandi kirikuarhitektuuris levinud dekoratiivne arhitektuuridetail, mis kujutab endast ümarkaare- või kiilkaarekujulist zakomara '​ga sarnanevat dekoratiivset viilu. Kokošnikul puudub ehituslik seos siseruumi võlviga, mis on olemas zakomara '​l. Kokošnikud paiknevad ehitisel sageli astmeliste ridadena. Esimesed kokošnikud ilmusid kirikuarhitektuuri 15. sajandi lõpul, need olid veel vähe profileeritud ja sarnase kaarelahendusega nagu zakomara '​d. 16. sajandil nende kasutamine levis, neid hakati paigutama dekoratiivsete ridadena ja see muutus eriti populaarseks 17. sajandi arhitektuuris. Kokošnikute ridu võidi paigutada seinte ülaossa, tornide telkkatuste, tambuuride ja ehistornikeste jalamile, aknaraamide kohale või võlvikaart järgides katusele. Uuesti hakati kokošnikuid kasutama historitsismis pseudovene stiilis. Moskva Androniku kloostri Lunastaja peakirik zakomara '​de ja kokošnikutega, 15. sajand Ferapontovo kloostri katholikon (1490) Kolomenskoje Taevaminemise kirik (1532) Õndsa Vassili peakirik Moskva Kremlis Kolomna Nikolai kirik, millel kokošnikute read järgivad võlvi kuju 1577—1578 Nikitinki Kolmainsuse kirik (1628) Caesarea Gregoriuse kirik Moskvas (1668–1679) Peaingel Miikaeli kirik Arhangelskojes (1660—1667) Moskva riiklik ajaloomuuseum Nikonovi kortermaja Peterburis Valatud Vere Päästja kirik Peterburis Wasilkówi Peetruse ja Pauluse kirik Wiesbadeni Eliisabeti kirik Firenze Kristuse Sündimise ja Nikolai Imetegija kirik Aleksander Nevski katedraal Tallinnas Tapa Ristija Johannese kirik Происхождение слова кокошник. - lexicography.online Kunstileksikon. Eesti Klassikakirjastus, 2001
Gepard (perekond)

Gepard (Acinonyx) on kaslaste perekond. Sellesse kuuluvad gepard (Acinonyx jubatus) ning väljasurnud liigid Acinonyx pardinensis, Acinonyx aicha, Acinonyx intermedius ja Acinonyx kurteni.
Puuma (perekond)

Puuma (Puma) on kaslaste perekond väikeste kaslaste alamsugukonnast. Traditsiooniliselt on sellesse ainsa retsentse liigina paigutatud puuma (Puma concolor). Vahepeal paigutati sinna ka jaguarundi (Puma yagouaroundi), kuid nüüd arvatakse see perekonda Herpailurus. Väljasurnud liikidest paigutatakse sellesse perekonda Puma pardoides ning alates 2017. aastast ka Puma trumani ja Puma inexpectatus, kes varem moodustasid eraldi perekonna Miracinonyx. Kitchener, A. C.; Breitenmoser-Würsten, C.; Eizirik, E.; Gentry, A.; Werdelin, L.; Wilting A.; Yamaguchi, N.; Abramov, A. V.; Christiansen, P.; Driscoll, C.; Duckworth, J. W.; Johnson, W.; Luo, S.-J.; Meijaard, E.; O'Donoghue, P.; Sanderson, J.; Seymour, K.; Bruford, M.; Groves, C.; Hoffmann, M.; Nowell, K.; Timmons, Z. & Tobe, S. (2017). "A revised taxonomy of the Felidae: The final report of the Cat Classification Task Force of the IUCN Cat Specialist Group" (PDF). Cat News (Special Issue 11): 31–32.
September 2022

September 2022, kroonika. 2022. aasta september algas neljapäeval ja lõppes 30 ööpäeva pärast reedel. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 5. september – Hiina Sichuani provintsi tabanud 6,6-magnituudilises maavärinas hukkus vähemalt 93 inimest. Paapua Uus-Guinead tabanud 7,6-magnituudilises maavärinas hukkus vähemalt seitse inimest. Rootsi üldvalimised võitis paremerakondade blokk (Demokraadid, Mõõdukas Koalitsioonipartei, Kristlikud Demokraadid ja Liberaalid). Tadžikistani ja Kõrgõzstani vahel puhkesid pärast aastat taas tõsisemad relvastatud kokkupõrked. Rõivatootmisettevõtte Patagonia, Inc. omanik Yvon Chouinard moodustas keskkonnahoiu toetamiseks ja globaalne soojenemise vastaseks võitluseks mittetulundusühingu Holdfast Collective, millele annetas 98% ettevõtte aktsiatest. Teheranis suri arvatava politseivägivalla tõttu naine. See kutsus esile suured üleriigilised meeleavaldused. Peeti korvpalli 2022. aasta Euroopa meistrivõistluste finaal, kus Hispaania võitis Prantsusmaa meeskonda 88:76 ja tuli neljandat korda Euroopa meistriks. Kuninganna Elizabeth II matused. Donetski pommitamine (19. september 2022) Venemaa kuulutas välja osalise mobilisatsiooni. Naurul toimusid parlamendivalimised. Itaalias toimusid parlamendivalimised, mille võitis Giorgia Meloni juhitud erakond Fratelli d'Italia. Keenia jooksja Eliud Kipchoge püstitas Berliini maratonil maratonijooksus uue maailmarekordi. Kuubalased toetasid referendumil samasooliste abielu legaliseerimist. Kupjanski tsiviilkonvoi pommitamine Iževski koolitulistamine, kus kooli endine õpilane tappis 17 inimest ja haavas 24 enne enesetapu sooritamist. Avastati gaasilekked Nord Stream 1 ja Nord Stream 2 torudes. NASA asteroidimissiooni DART käigus rammiti asteroidi Dimorphos, uurimaks võimalust muuta asteroidi kurssi (Eesti aja järgi 27. septembril kell 2.14). Venemaa okupeeritud Ukraina aladel toimunud referendumitel hääletati Venemaaga liitumise poolt. USA-s Florida osariigis maabus eelnevalt juba Kuubal kahju tekitanud orkaan Ian, mis tekitas tohutuid purustusi ja mille tõttu hukkus üle 80 inimese. Nauru presidendiks valiti Russ Kun. Venemaa annekteeris laialt hukka mõistetud referendumite tulemusena Ukrainale kuuluvad Luhanski, Donetski, Zaporižžja ja Hersoni oblastid. 2022. aasta septembri Burkina Faso riigipööre: Ibrahim Traore kukutas Burkina Fasos riigipöördega riigi ajutise presidendi Paul-Henri Sandaogo Damiba. Toimus raketirünnak tsiviilkonvoile Zaporižžjas. Alex Bhattacharji. "Peak Patagonia: The Story Behind the Mic Drop Heard Round the World" Inc., detsember 2022 "Kuninganna viimane teekond Windsori lossi läks läbi inimmere" ERR, 19. september 2022 "Putin kuulutas välja osalise mobilisatsiooni" ERR, 22. september 2022 "Video: NASA sond kihutas teisipäeva öösel vastu asteroidi" ERR Novaator, 26. september 2022
Karakal (perekond)

Karakal (Caracal) on kaslaste perekond väikeste kaslaste alamsugukonnast. Perekonda kuuluvad karakal (Caracal caracal) ja aafrika kuldkass (Caracal aurata).
Vassili Kuznetsov (poliitik)

Vassili Kuznetsov (vene keeles: Васи́лий Васи́льевич Кузнецо́в; 13. veebruar 1901 Sofilovka, Kostroma kubermang – 5. juuni 1990 Moskva) oli vene nõukogude poliitik, kes oli Nõukogude Liidu Ülemnõukogu Presiidiumi esimehe kohusetäitja aastatel 1982–1983 (pärast Brežnevi surma), teist korda 1984. aastal (pärast Andropovi surma) ja kolmandat korda 1985. aastal (pärast Tšernenko surma).
Alex Younger

Sir Alexander William Younger KCMG (sündinud 4. juulil 1963 Westminsteris) on Briti luureteenistuse Secret Intelligence Service'i (MI6) ohvitser, kes teenis Sir John Sawersi pensionile jäämisel MI6 juhina 2014. aasta 1. novembrist kuni 2020. aasta 30. septembrini. 2019. aasta aprillis pikendas valitsus Youngeri lepingut, et säilitada stabiilsus Brexiti läbirääkimiste ajal, mis tegi temast 50 aasta jooksul kõige kauem ametis olnud MI6 juhi. Yaroslav Lukov (31. august 2022, 09:40). "Kherson: 'Heavy fighting' as Ukraine seeks to retake Russian-held region" (inglise). Vaadatud 31. augustil 2022. "The long-term trend is the gradual weakening of the Russian military capability and the gradual strengthening of the Ukrainian capability with Western help," said Sir Alex Younger, a former head of Britain's MI6 Secret Intelligence Service. "James Bond is both a blessing and curse, says spy chief Alex Younger" - video The Guardian, 8. detsember 2016 MI6 chief Alex Younger: Enemies in 'perpetual confrontation' Sky News detsember 2018 "UK is in technological arms race with its foes, warns MI6 chief Alex Younger" - video, Nick Hopkins, The Guardian, 3. detsember 2018 The Irish Times | Alex Younger
Los desastres de la guerra

"Los Desastres de la Guerra" (eesti keeles "Sõjakoledused") on Francisco Goya sari, mis koosneb kaheksakümnest akvatinta tehnikas graafikateosest. Graafikateoste sari loodi 1810. aastatel ja avaldati 1863. aastal (35 aastat pärast Francisco Goya surma). "Põhjusega või põhjuseta" "See juhtub alati" "Nad ei nõustu" "See on liig" "See on hullem" "Tagajärjed" "Vaata, köis katkeb!" "Ta kaitseb end hästi"
Luang Pu Sodh Candasaro

Luang Pu Sodh Candasaro (10. oktoober 1884 – 3. veebruar 1959), ka Phramongkolthepmuni (tai keeles พระมงคลเทพมุนี), oli tunnustatud meditatsiooni meister, Tai budismi edendaja ning Dhammakaya liikumise rajaja. Alates 1916. aastast kuni surmani oli ta Wat Paknam Bhasicharoen kloostri ülem, mistõttu on ta tuntud ka kui Luang Pu Wat Paknam ehk "auväärne Wat Paknami isa".
NETS

NETS või Nets võib märkida: Nakkushaiguste ennetamise ja tõrje seadus, Eesti seadus Brooklyn Nets, NBA klubi (varasema nimega New Jersey Nets) Nets Estonia, Eesti ettevõte
Wat Paknam Bhasicharoen

Wat Paknam Bhasicharoen (tai keeles วัดปากน้ำภาษีเจริญ) on budistlik klooster ja tempel Tais Bangkokis. Wat Paknam oli rajatud juba 1610. aastal ning oli monarhia poolt soositud kuni 19. sajandi lõpuni, kuid 20. sajandi alguseks oli see üsna laostunud. 20. sajandi esimesel poolel pani kloostriülem Luang Pu Sodh Candasaro aluse Dhammakaya liikumisele, mille keskuseks on Wat Phra Dhammakaya. Tänapäeval on Wat Paknam tuntud ka kui Bangkoki turismiatraktsioon. Seal on suur Buddha kuju, hiiglaslik stuupa jpm.
Cēsise piirkond

Cēsise piirkond (läti Cēsu novads) on 1. järgu haldusüksus (piirkond) Lätis. Piirkond moodustati 2021. aastal, kui endised Cēsise, Amata, Jaunpiebalga, Vecpiebalga, Priekuļi ja Līgatne piirkonnad ühiseks omavalitsuseks ühendati. Piirkonna halduskeskuseks on Cēsise linn. Cēsis Līgatne Amata vald (Amatas pagasts) Drabeši vald (Drabešu pagasts) Dzērbene vald (Dzērbenes pagasts) Ineši vald (Inešu pagasts) Jaunpiebalga vald (Jaunpiebalgas pagasts) Kaive vald (Kaives pagasts) Liepa vald (Liepas pagasts) Līgatne vald (Līgatnes pagasts) Mārsnēni vald (Mārsnēnu pagasts) Nītaure vald (Nītaures pagasts) Priekuļi vald (Priekuļu pagasts) Raiskumsi vald (Raiskuma pagasts) Skujene vald (Skujenes pagasts) Stalbe vald (Stalbes pagasts) Straupe vald (Straupes pagasts) Zaube vald (Zaubes pagasts) Zosēni vald (Zosēnu pagasts) Taurene vald (Taurenes pagasts) Vaive vald (Vaives pagasts) Vecpiebalga vald (Vecpiebalgas pagasts) Veselava vald (Veselavas pagasts) Reģionu, novadu, pilsētu un pagastu kopējā un sauszemes platība gada sākumā, vaadatud 31.07.2024. Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā), vaadatud 19.06.2024. Cēsise piirkonna koduleht
Viljandi vanalinna muinsuskaitseala

Viljandi vanalinna muinsuskaitseala on muinsuskaitseala Viljandi linnas. Muinsuskaitseala koosneb Valuoja suudmest lääne poole jäävast Huntaugu muinasasula alast ning ajaloolisest linnatuumikust koos ordulinnuse alaga ja neid ümbritsevast hilisema linnatuumiku alast koos Viljandi järveni laskuva nõlvaga. Selle pindala on 107 hektarit ning täiendava kaitsevööndi pindala on umbes 80 hektarit. Viljandi vanalinn võeti muinsuskaitse alla 1973. aastal. Pikk tänav Viljandi Maakohtu hoone Viljandi ordulinnuse varemed Viljandi rippsild Elamu Lossi tänav 11 Viljandi vanalinna muinsuskaitseala kultuurimälestiste riiklikus registris Viljandi vanalinna muinsuskaitseala põhimäärus Riigi Teataja Viljandi muinsuskaitseala kaitsekorra koostamine Muinsuskaitseamet Viljandi vanalinna muinsuskaitseala kultuurimälestiste riiklikus registris Viljandi vanalinna muinsuskaitseala põhimäärus "Volikogu palub ministeeriumil jätta Viljandi uus muinsuskaitsekord kinnitamata" ERR, 5. juuli 2023
Võru vanalinna muinsuskaitseala

Võru vanalinna muinsuskaitseala on muinsuskaitseala Võru linnas. Selle pindala on 37,2 hektarit ning kaitsevööndi pindala on umbes 84 hektarit. Keskväljak Võru vanalinnas Võru Keskväljak õhust Lastefestival 2021. aastal Tamula maja Võru vanalinna muinsuskaitseala kultuurimälestiste riiklikus registris Võru vanalinna muinsuskaitseala põhimäärus
Kendra Harrison

Kendra Harrison (sündinud 18. septembril 1992 Tennessee osariigis) on USA kergejõustiklane, tõkkejooksja. Ta alustas kergejõustikutreeninguid gümnaasiumis. 2011. aastal asus ta õppima Clemsoni Ülikoolis. 2013. aastal siirdus ta koos treener Tim Halliga Kentucky Ülikooli. 2015. aastal tuli ta NCAA meistriks 100 meetri tõkkejooksus ning võitis isikliku rekordiga 54,09 hõbemedali 400 meetri tõkkejooksus. Ta lõpetas samal aastal ülikooli ning otsustas keskenduda lühematele tõkkejooksudele. Ta tegi tiitlivõistluste debüüdi maailmameistrivõistlustel Pekingis, kus ta poolfinaalis valestardi tõttu diskvalifitseeriti. 2016. aasta sisemaailmameistrivõistlustel Portlandis jooksis Harrison 60 meetri tõkkejooksu finaalis ning sai kaheksanda koha. 22. juulil püstitas ta Londoni Teemantliiga etapil 100 meetri tõkkejooksu maailmarekordi 12,20, ületades senise Jordanka Donkova maailmarekordi ühe sajandikuga. Augustis Rio de Janeiros toimunud olümpiamängudel ta ei võistelnud, sest ei pääsenud Ameerika Ühendriikide katsevõistluste kuuenda kohaga koondisse. 2017. aasta maailmameistrivõistlustel oli ta ajaga 12,74 neljas. 2018. aasta sisemaailmameistrivõistlustel Birminghamis võitis ta 60 meetri tõkkejooksus isikliku rekordiga 7,70 kuldmedali. 2019. aasta maailmameistrivõistlustel Dohas võitis ta 100 meetri tõkkejooksus kaasmaalase Nia Ali järel tulemusega 12,46 hõbemedali. Tokyo olümpiamängudel oli ta ajaga 12,52 Jasmine Camacho-Quinni järel teine. 2022. aasta maailmameistrivõistlustel Eugene'is jooksis ta 100 meetri tõkkejooksu poolfinaalis tulemuseks 12,27 ning pääses maailmarekordi püstitanud Tobi Amusani järel paremuselt teise ajaga finaali. Finaalis diskvalifitseeriti Harrison valestardi tõttu. Välisrekordid 100 meetri tõkkejooks – 12,20, 22. juuli 2016, London. Siserekordid 60 meetri tõkkejooks – 7,70, 3. märts 2018, Birmingham. https://www.eurosport.com/athletics/kendra-harrison_prs428469/person.shtml Kendra Harrison Rahvusvahelise Kergejõustikuliidu kodulehel (inglise)
Is This Love?

"Is This Love?" on briti laulja ja laulukirjutaja Alison Moyeti laul, mis ilmus novembris 1986 esimese singlina tema teiselt stuudioalbumilt "Raindancing" (1987). Laulu kirjutasid Moyet ja Dave Stewart. Stewart, kes ka laulu produtseeris, kasutas lauluga seotuse kohta pseudonüümi Jean Guiot.
Družkivka

Družkivka (venepäraselt Družkovka) on linn Ukrainas Donetski oblastis Kramatorski rajoonis. 1780. aastatel rajatud asula sai linnaks 1938. aastal. Augustis 2022, Vene-Ukraina sõja ajal sai linnas Venemaa suurtükirünnakus kannatada mitu elumaja, kaks koolihoonet ning kultuuri- ja spordipalee. https://ua.interfax.com.ua/news/general/855453.html
Õppevorm

Õppevorm näitab, kuidas õpitakse terve ainekursuse või õppekava vältel. Õppeviis kirjeldab ühes ainetunnis, loengus või seminaril kasutatavaid meetodeid. lähiõpe (inglise keeles face to face learning) toimub ühises füüsilises ruumis, näiteks auditooriumis, laboris või seminariruumis. Auditoorne õpe on lähiõppe üks liik. kaugõpe ehk distantsõpe (inglise keeles distance learning) ei toimu ühises füüsilises ruumis. Õppijad ja õpetajad ühises füüsilises ruumis ei kohtu. põimõpe (inglise keeles blended learning) ühendab lähi- ja kaugõppe. Kursuse või õppekava töö toimub osaliselt lähi- ja osaliselt kaugõppena. veebiõpe (inglise keeles online learning) on kaugõppe alaliik. Õppetöö toimub täielikult veebis. Helika Mäekivi. Lähiõppest hajaõppeni. Digiõppe täpsustatud terminid. Tartu Ülikool, 2021 Digipädevus. Sõnastik.